Република Србија

Општина Блаце

Општинска управа

Одељење за привреду, локално економски

развој и заштиту животне средине

Број:III -04 -501-691/2021

Датум : 28. децембар 2021.године

БЛАЦЕ

На основу члана 59., 60. и 70. Закона о управљању отпадом ("Службени гласник РС", бр. 36/2009, 88/2010, 14/2016 и 95/2018-други Закон) и члана 136.,140. и 141. Закона о општем управном поступку ( “Сл. гласник РС”, бр. 18/2016 и 95/2018-аутентично тумачење), решавајући по захтеву ЈКП „Блаце“ из Блаца , ул. Војводе Путника бр. 34А, за издавање дозволе за сакупљање и транспорт неопасног и инертног отпада на територији Општине Блаце, Општинска управа Општине Блаце, доноси:

# Р Е Ш Е Њ Е

**О ИЗДАВАЊУ ДОЗВОЛЕ**

# ЗА САКУПЉАЊЕ И ТРАНСПОРТ НЕОПАСНОГ И ИНЕРТНОГ ОТПАДА НА ТЕРИТОРИЈИ ОПШТИНЕ БЛАЦЕ

Издаје се дозвола за сакупљање и транспорт неопасног и инертног отпада (наведеног у тачки 2.1.1.) на територији Општине Блаце, регистарског броја 2/2021, оператеру ЈКП „Блаце“ из Блаца ул. Војводе Путника бр. 34А, и утврђује следеће:

# А.ОПШТИ ПОДАЦИ

**1.) Општи подаци о дозволи**

Издаје се дозвола оператеру ЈКП „Блаце“ из Блаца, ул. Војводе Путника бр. 34А, за обављање делатности сакупљања и транспорта неопасног и инертног отпада (наведеног у тачки 2.1.1.), на територији Општине Блаце, у складу са Законом о управљању отпадом ("Службени гласник РС", бр. 36/2009, 88/2010, 14/2016 и 95/2018-други Закон).

# 2.) Општи подаци о опреми и средствима за рад

Оператер ЈКП „Блаце“ из Блаца ул. Војводе Путника бр. 34А, је комплетно опремљено за сакупљање и транспорт неопасног и инертног отпада (наведеног у тачки 2.1.1.) на територији Општине Блаце.

За сакупљање неопасног отпада користе се контејнери од 1,1м³, 5 м³, пластичне типске канте од 120л., нетипизиране посуде у домаћинствима као и превозна средства: трактор ИМТ 549, смећар „MITSUBISHI“, смећар ФАП 1620 и носач контејнера „VOLVO“.

# Б. ДЕЛАТНОСТ ЗА КОЈУ ЈЕ ЗАХТЕВ ПОДНЕТ И ОЦЕНА ЗАХТЕВА

**1.) Кратак опис делатности за коју је захтев поднет**

Оператер, ЈКП „Блаце“ из Блаца ул. Војводе Путника бр. 34А, бави се сакупљањем и транспортом неопасног и инертног отпада (наведеног у тачки 2.1.1.) на територији Општине Блаце. Сакупљање и транспорт неопасног отпада врши се у складу са законском регулативом а транспорт се врши друмским саобраћајем до комуналне депоније у Међухани, уз поштовање прописа о друмском-јавном превозу. Сакупљање предметног неопасног отпада оператер врши у одговарајућој опреми која је постављена на локацијама у Блацу и на локацијама у сеоским срединама општине Блаце. Сваки транспорт предметног отпада прати документ о кретању отпада у складу са Правилником о обрасцу Докумената о кретању отпада и упутству за његово попуњавање ("Службени гласник РС", бр. 114/2013).

# 2.) Постојеће дозволе, одобрења и сагласности

* Решење о регистрацији привредног субјекта ЈКП „Блаце“ из Блаца, матични број 07216459, шифра и назив делатности 3600–сакупљање, пречишћавање и дистрибуција воде, као претежна делатност, издат од Агенције за привредне регистре, Београд,
* Решење о оснивању Комуналне установе у Блацу бр.1700 од 30.03.1962.године,
* Акт Трговинског Суда у Нишу о промени назива фирме, промени Статута и овлашћеног лица за заступање, усклађивање са Законом о Предузећима и Законом о класификацији делатности бр. Fi.1336/02 од 14.11.2002.године,
* Статут ЈКП „Блаце“ број 1485 од 06.10.2021.године где је чланом 13. Статута предвиђено да осим претежне делатности ЈКП између осталих обавља и делатност 3811-сакупљање отпада који није опасан,
* Решење о давању сагласности на Статут ЈКП „Блаце“ број I-110-2215/2021 од 24.11.2021.године,
* Одлука о усклађивању пословања ЈКП „Блаце“ у Блацу са Законом о јавним предузећима број I-023-1710/16 од 28.10.2016.године,
* Уговор закључен између Општинске управе Општине Блаце и ЈКП „Блаце“ чији је предмет одржавање чистоће на јавним површинама на територији општине Блаце у 2021.години,
* Уговор о купопродаји старог папира и амбалажног отпада закључен дана 26.10.2021.године у Београду између ЈКП „Блаце“ и Kappa Star Recicling doo, Умка,
* Подаци о средствима за транспорт неопасног отпада са пратећом документацијом: Копије саобраћајних дозвола и читачи саобраћајних дозвола за возила регистрационих ознака : PKААA-10, PK058-FP, PK003- CA, BG1468-CR, у власништву ЈKП „Блаце” из Блаца и Анекс Уговора о уступању на привремено коришћење теретног моторног возила бр.17098 од 19.11.2018.године (за возило BG1468-CR),
* Подаци о опреми за сакупљање неопасног отпада (наведени у тачки 4. захтева за издавање дозволе).

# В. УСЛОВИ ЗА РАД

**1.) Важност дозволе за сакупљање и транспорт неопасног отпада**

# Важност дозволе

**Од 28. децембра 2021. године до 28. децембра 2026. године.**

# 2.) Рок за подношење захтева за обнављање дозволе

**120 дана пре истека важности ове дозволе.**

# 2.) Управљање отпадом

**2.1. Идентификација отпада према врсти и својствима**

Предметни отпад је разврстан у складу са Правилником о категоријама, испитивању и класификацији отпада ("Службени гласник РС", бр. 56/2010, 93/2019 и 39/2021) и то:

# 2.1.1.Неопасан отпад:

* + - * **02 01 04 -** отпадна пластика (искључујући амбалажу),
      * **03 03 08 -** отпади од сортирања папира и картона намењених рециклажи,
      * **07 02 13** - отпадна пластика,
      * **15 01 01** - папирна и картонска амбалажа,
      * **15 01 02** - пластична амбалажа,
      * **15 01 03** - дрвена амбалажа,
      * **15 01 04 -** метална амбалажа,
      * **15 01 05 -** композитна амбалажа,
      * **15 01 06 -** мешана амбалажа,
      * **15 01 07 -** стаклена амбалажа,
      * **16 01 03 -** отпадне гуме,
      * **16 01 19 -** пластика,
      * **16 01 20 -** стакло,
      * **17 01 01 -** бетон,
      * **17 01 07 -** мешавине или поједине фракције бетона, цигле, плочице и керамика другачији од оних наведених у 17 01 06,
      * **17 05 04 -** земља и камен другачији од оних наведених у 17 05 03,
      * **17 09 04 -** мешани отпад од грађења и рушења другачији од оних наведених у 17 09 01 и 17 09 02 и 17 09 03,
      * **19 12 01 -** папир и картон ,
      * **19 12 04 -** пластика и гума,
      * **20 01 39 -** пластика,
      * **20 02 01 -** биодеградабилни отпад,
      * **20 02 02 -** земља и камен,
      * **20 03 01 -** мешани комунални отпад,
      * **20 03 02 -** отпад са пијаца,
      * **20 03 03 -** отпад од чишћења улица,
      * **20 03 07 -** кабасти отпад и
      * **20 03 99 -** комунални отпади који нису другачије специфицирани.

# 2.2.Сакупљање отпада

**2.2.1.Услови за сакупљање неопасног отпада**

Сакупљање неопасног и инертног отпада (наведеног у тачки 2.1.1.) на територији Општине Блаце се врши у складу са законском регулативом и на адекватан начин у у за то предвиђене посуде распоређене на целој територији општине Блаце.

У те сврхе користе се 95 контејнера запремине 1,1м3 распоређени у Блацу и 65 комада у Месним заједницама општине Блаце, 14 контејнера запремине 5м3 у Блацу и 7 комада у селима, као и канте запремине 120л. из којих се преузима отпад из домаћинстава и нетипизиране посуде у домаћинствима.

У наредним годинама актима општине Блаце предвидеће се да се даље у складу са примерима добре праксе из наше земље и иностранства сакупљање неопасног отпада прошири на остала насељена места на територији општине Блаце у којима није организовано сакупљање неопасног отпада.

За сакупљање неопасног отпада на територији општине Блаце користиће се 3 аутосмећара од којих је један носивости 4940 kg. у који се празне посуде запремине 1,1м3 и 2 аутоподизача за посуде запремине 5м3 као и трактор IMT 549 за сакупљање и транспорт кабастог отпада. У зависности од посуде и врсте, отпад ће се сакупљати и ручно и машински, комбинованом машином и утоварним лопатама као и камионима носивости 7 тона.

# 2.3. Транспорт отпада

**2.3.1. Услови за транспорт неопасног отпада**

Оператер ЈКП „Блаце“ из Блаца ће сакупљени отпад транспортовати до комуналне депоније у Међухани. Транспорт отпада ће се обављати друмским саобраћајем са адекватно опремљеним возилима на начин да се спречи расипање или испадање отпада приликом транспорта, утовара и истовара, како би се спречило загађење ваздуха, воде, земљишта и животне средине.

У случају загађења насталог у току транспорта превозник отпада- оператер је одговоран за чишћење и отклањање загађења подручја.

Оператер је у обавези да о сваком извршеном транспорту отпада води евиденцију о кретања отпада.

Обавезује се оператер ЈКП „Блаце“ из Блаца да чува комплетну Документацију о кретању отпада.

Превозник отпада-оператер се обавезује да за време превоза отпада предузме све мере опреза у складу са прописима као и да превоз и руковање обављају пунолетна и стручно оспособљена лица.

# 2.4. Извештавање

Обавезује се оператер ЈКП „Блаце“, из Блаца, да се придржава прописане динамике извештавања према надлежним органима и институцијама у складу са Законом о управљању отпадом ("Службени гласник РС", бр.36/2009, 88/2010, 14/2016 и 95/2018- др. Закон) и посебним прописима.

Оператер ЈКП „Блаце“ из Блаца, је дужан да попуњава Документ о кретању отпада у складу са Правилником о обрасцу Документа о кретању отпада и упутству за његово попуњавање ("Службени гласник РС", бр.114/2013) и исти чува.

ЈКП „Блаце“ из Блаца ослобођено је обавезе плаћања републичке административне таксе за издавање предметне дозволе према члану 18. Закона о републичким административним таксама ( ''Сл. гласник РС'', бр 43/2003, 51/2003 - испр., 61/2005, 101/2005 - др. закон, 5/2009, 54/2009, 50/2011, 70/2011 - усклађени дин. изн., 55/2012 - усклађени дин. изн, 93/2012, 47/2013 - усклађени дин. изн, 65/2013 - др. закон, 57/2014 - усклађени дин. изн, 45/2015 -усклађени дин. изн, 83/2015, 112/2015, 50/2016 - усклађени дин. изн, 61/2017 – усклађени дин. изн, 113/2017, 3/2018 - испр., 50/2018- усклађени дин. изн., 95/2018, 38/2019-усклађени дин.износ, 86/2019, 90/2019-исправка, 98/2020-усклађени дин. износ, 144/2020 и 62/2021-усклађени дин.износ).

О Б Р А З Л О Ж Е Њ Е

Оператер ЈКП „Блаце“ из Блаца, дана 13. децембра 2021. године поднео је Општинској управи Општине Блаце, као надлежном органу у овом поступку, захтев за издавање дозволе за сакупљање и транспорт неопасног и инертног отпада (наведеног у тачки 2.1.1.) на територији Општине Блаце, број III -04 -501-691/2021.

Уз захтев за издавање дозволе оператер је доставио сву потребну документацију за издавање дозволе за сакупљање и транспорт наведеног отпада на територији Општине Блаце прописану Законом о управљању отпадом и Правилником о обрасцу захтева за издавање дозволе за сакупљање и транспорт неопасног отпада, па је надлежни орган могао да спроведе поступак и донесе предметно решење.

Предузеће ЈКП „Блаце“ из Блаца поседује укупно 160 посуда запремине 1,1м3, 21 посуду запремине 5м3 и типизиране и нетипизиране канте запремине 120л. у сваком домаћинству у коме се сакупља отпад. Уређаји за пражње свих врста комуналних посуда су аутосмећар носивости 4940 кg за посуде запремине 1,1м3 и 2 аутоподизача за посуде запремине 5м3 као и трактор IMT 549 за сакупљање и транспорт кабастог отпада. Локације са којих се врши сакупљање су: насељено место Блаце и околне МЗ које припадају овој општини. У насељеним местима отпад се сакупља у две врсте посуда, тј. одвојено се скупља неопасан отпад и пластична амбалажа.

У поступку припреме предметне дозволе за сакупљање и транспорт неопасног и инертног отпада, надлежни орган је сходно члану 69. Закона о управљању отпадом,

обавестио заинтересовану јавност, органе и организације о пријему захтева за издавање предметне дозволе. У остављеном року није достављено ни једно мишљење заинтересоване јавности, органа и организација.

На основу спроведеног поступка и оцене достављене документације овај орган је утврдио да је оператер ЈКП „Блаце“ из Блаца испунио услове за издавање дозволе за сакупљање и транспорт неопасног и инертног отпада (наведеног у тачки 2.1.1.).

Оператер ЈКП „Блаце“ из Блаца је уписан у Регистар издатих дозвола за сакупљање и транспорт неопасног и инертног отпада, под редним бројем 2/2021.

На основу свега наведеног, одлучено је као у диспозитиву решења.

ПРАВНА ПОУКА: Против овог решења може се изјавити жалба Министарству заштите животне средине Републике Србије у року од 15 дана од дана пријема решења, а преко овог органа са доказом о извршеној уплати републичке административне таксе у износу од 490,00 динара на жиро рачун бр. 840-742221843-57, модел 97, позив на број 29-023, по тарифном броју 6. Закона о републичким административним таксама.

**Достављено:**

-Оператеру;

- Министарству заштите животне средине;

-У регистар издатих дозвола;

-Надлежном инспекцијском органу;

-Архиви.

Сарадник на пословима процене

утицаја на животну средину

и праћење стања и заштита и НАЧЕЛНИК

унапређење животне средине ОПШТИНСКЕ УПРАВЕ

Вељко Јовановић Јасмина Лапчевић